CELEX: C2006/036/09
Language: sl
Date: 2006-02-11 00:00:00
Title: Sodba Sodišča (veliki senat) z dne  13. decembra 2005  v zadevi C-446/03 (predlog za sprejem predhodne odločbe High Court of Justice (England & Wales), Chancery Division): Marks & Spencer plc proti David Halsey (Her Majesty's Inspector of Taxes) (Člena 43 ES in 48 ES — Davek od dohodka pravnih oseb — Skupine družb — Davčna olajšava — Dobički matičnih družb — Odbitek izgub, ki jih ima odvisna družba rezidentka — Dovoljenje — Odbitek izgub, ki jih ima v drugi državi članici odvisna družba nerezidentka — Izključitev)

11.2.2006   
            
            
               SL
            
            
               Uradni list Evropske unije
            
            
               C 36/5
            
         
      SODBA SODIŠČA
   
   (veliki senat)
   z dne 13. decembra 2005
   v zadevi C-446/03 (predlog za sprejem predhodne odločbe High Court of Justice (England & Wales), Chancery Division): Marks & Spencer plc proti David Halsey (Her Majesty's Inspector of Taxes) (1)
   
   (Člena 43 ES in 48 ES - Davek od dohodka pravnih oseb - Skupine družb - Davčna olajšava - Dobički matičnih družb - Odbitek izgub, ki jih ima odvisna družba rezidentka - Dovoljenje - Odbitek izgub, ki jih ima v drugi državi članici odvisna družba nerezidentka - Izključitev)
   (2006/C 36/09)
   Jezik postopka: angleščina
   V zadevi C-446/03, katere predmet je predlog za sprejem predhodne odločbe na podlagi člena 234 ES, ki ga je vložilo High Court of Justice (England & Wales), Chancery Division (Združeno kraljestvo), z odločbo z dne 16. julija 2003, ki je prispela na Sodišče 22. oktobra 2003, v postopku Marks & Spencer plc proti Davidu Halseyu (Her Majesty's Inspector of Taxes) je Sodišče (veliki senat), v sestavi V. Skouris, predsednik, P. Jann, C. W. A. Timmermans in A. Rosas, predsedniki senatov, C. Gulmann (poročevalec), A. La Pergola, J. P. Puissochet, R. Schintgen, sodniki, N. Colneric, sodnica, J. Klučka, U. Lõhmus, E. Levits in A. Ó Caoimh, sodniki, generalni pravobranilec: M. Poiares Maduro, sodna tajnica: K. Sztranc, administratorka, 13. decembra 2005 razglasilo sodbo, katere izrek se glasi:
   Člena 43 ES in 48 ES glede na zdajšnje stanje prava Skupnosti ne nasprotujeta zakonodaji države članice, ki na splošno izključuje možnost matične družbe rezidentke, da od svojega obdavčljivega dobička odbije izgube, ki jih ima v drugi državi članici odvisna družba s sedežem na ozemlju te države, medtem ko dovoljuje tako možnost za izgube, ki jih ima odvisna družba rezidentka. Vendar je v nasprotju s členoma 43 ES in 48 ES, da izključi tako možnost za matično družbo rezidentko v položaju, v katerem je, po eni strani, odvisna družba nerezidentka z zahtevo za olajšavo izčrpala možnosti, da bi upoštevala izgube, ki so v državi, v kateri ima sedež, v zadevnem davčnem obdobju in za prejšnja davčna obdobja, in v katerem, po drugi strani, ni možnosti, da bi tuja odvisna družba bodisi sama bodisi po tretji osebi, predvsem ob prodaji odvisne družbe tej osebi, lahko upoštevala izgube te odvisne družbe v državi rezidentstva za prihodnja obdobja.
   
      (1)  UL C 304, 13.12.2003.